**TEHNISKĀ SPECIFIKĀCIJA**

**Iepirkuma procedūrai Nr.DPIP2022/58N**

Būvobjekts: **Starpsienu demontāža J. Raiņa Daugavpils 6.pamatskolas ēkas vēsturiskā korpusa 1.stāva telpās**

Būvniecības lietas Nr.: **BIS-BL-639603-14743**

1. Būvuzņēmējam rupīgi jāiepazīstas ar situāciju objektā, jāpārbauda visa esošā dokumentācija, jānovērtē darbu sarežģītība, jāapzinās darba apjomi un darba apstākļi.
2. Būvuzņēmējam jāizvērtē darbu daudzuma sarakstā minēto darbu veikšanai nepieciešamie materiāli un papildus darbi, kas nav minēti būvdarbu apjomu sarakstā, bet bez kuriem nebūtu iespējama būvdarbu tehnoloģiski pareiza un spēkā esošajiem normatīviem atbilstoša veikšana pilnā apmērā, kā arī jāiekļauj visi tie darbi, materiāli un mehānismi būvdarbu tāmē. Darbu apjomu sarakstu skatīt kopā ar rasējumiem un specifikācijām. Gadījumā, ja darbu apjomi nesakrīt, rakstiskā veidā jāpieprāsā informācija iepirkumu komisijai.
3. Būvdarbu veicējs, izskatot būvniecības ieceres dokumentāciju, pārliecinās par papildu detalizētāku rasējumu nepieciešamību. Ja būvdarbu veicējs nav pieprasījis papildu detalizētāku rasējumu izstrādi vai pats nav tos izstrādājis, būvdarbu veicējs ir atbildīgs par iespējamām sekām. Detalizētākie rasējumi jāizstrādā būvdarbu gaitā, un tie jāpievieno būvniecības informācijas sistēmā un jāsaskaņo ar būvprojekta izstrādātāju un būvniecības ierosinātāju.
4. Pēc Piedāvājuma iesniegšanas Pretendents nevarēs atsaukties uz nepilnīgi veiktiem aprēķiniem tāmēs, Būvprojekta dokumentācijā iztrūkstošām Objektā paredzēto elementu nepieciešamajām sastāvdaļām, t.sk. nepilnīgi izstrādātiem vai iztrūkstošiem tehniskajiem risinājumu rasējumiem un atsevišķu specifikāciju elementiem, uz kļūdainām materiālu apjomu aplēsēm Tehniskā projekta dokumentācijas specifikācijās, grafiskajos materiālos un tāmēs, uz tāmēs neietvertiem elementiem, kuri izriet no būvniecības elementu montāžas tehnoloģijām un ar to izpildi saistītajiem pasākumiem, kā arī pamatojoties uz jebkuriem citiem apstākļiem, ar kuriem profesionāli jārēķinās Pretendentam, izpildot darbus.
5. Pēc pasūtītāja pieprasījuma Pretendentam jāsniedz informācija par būvdarbos pielietojamiem galvenajiem materiāliem. Informācijā jānorāda materiāla marka, ražotājs, atbilstības apliecinājums, atbilstoši MK noteikumu Nr.156 „Būvizstrādājumu tirgus uzraudzības kārtība” prasībām.
6. Pirms uzsākt darbus, izpildītājam ir jāparaksta „Būves vietas nodošanas - pieņemšanas akts būvdarbiem”.
7. Uz sava rēķina nodrošināt Objekta, t.sk. pieguļošās teritorijas, būvizstrādājumu, aprīkojuma un izpildīto darbu apsardzi visā būvdarbu Līguma darbības laikā, rakstveidā saskaņojot ar Pasūtītāju apsardzes veicēju, uzņemoties pilnu materiālo atbildību par Objektā esošajām materiālajām vērtībām līdz objekta nodošanai ekspluatācijā.
8. DVP jāparedz visus nepieciešamos drošības pasākumus. Būvvietas nožogojums nedrīkst būt par šķērsli komunālo dienestu un VUGD transporta pārvietošanai iestādes teritorijā. DVP jāsaskaņo ar:

* Pasūtītāju;
* Ēkas lietotāju;
* Autoruzraugu;
* Citām iesaistītām institūcijām pēc nepieciešamības.

1. Būvuzņēmējs ir atbildīgs par ēkas lietotājam piederošā inventāra, iekārtu aizsardzību pret bojājumiem un nosmērēšanu būvdarbu izpildes laikā, nepieciešamības gadījumā tos nosedzot ar aizsargplēvi, veicot citus pasākumus pēc nepieciešamības.
2. Projekta īstenošanas rezultātā tiks veicināta vides piesārņojuma mazināšanās, jo:   
   • būvuzņēmējam jāveic visi nepieciešamie pasākumi, lai nodrošinātu dabas aizsardzības likumu un noteikumu izpildi. Nav pieļaujama apkārtējās vides piesārņošana;   
   • būvuzņēmējam ir jāpielieto tādas būvniecības metodes, kuras nepiesārņo zemi, ūdeni un gaisu blakus teritorijā un gar būvmateriālu transportēšanas ceļiem;   
   • būvuzņēmējam jāveic piesardzības pasākumi, kas ierobežo trokšņa, smaku, vibrāciju u.c. kaitīgo faktoru ietekmi uz personālu, kas atrodas būvlaukumā, kā arī blakus esošajiem iedzīvotājiem, gājējiem, braucējiem utt.;   
   • pēc būvdarbu pabeigšanas Būvuzņēmējam ir jāsakārto un jāattīra būvlaukums no būvgružiem un pagaidu konstrukcijām.
3. Ja būvdarbu veikšanas laikā Būvuzņēmēja darbības vai bezdarbības rezultātā ēkai vai inventāram, kur tiek veikti remontdarbi, radušies bojājumi, Būvuzņēmējs tos novērš

par saviem līdzekļiem vai atlīdzina Pasūtītājam nodarītos materiālos zaudējumus.

1. Būvkomersantam jāveic būvlaukuma nožogošana, lai novērstu nepiederošu personu iekļūšanu būvlaukumā. Paredzēt būvlaukuma teritorijas norobežošanu, kā arī brīdinājuma, aizlieguma un drošības zīmju (piemēram “nepiederošām personām ieeja aizliegta”, “uzmanību, darbojas celtnis” utt.) izvietošanu.
2. Piedāvājuma cenā jāiekļauj:
   1. materiālu izmaksas;
   2. darba izmaksas;
   3. piegādes, montāžas un uzstādīšanas izmaksas;
   4. nepieciešamo palīgdarbu izmaksas;
   5. tehnikās un palīgierīču izmantošanas izmaksas;
   6. būvgružu, bīstamo atkritumu aizvākšanas un utilizācijas izmaksas;
   7. visa veida pagaidu darbi un palīgdarbi (piem. būvtāfele, informatīvie stendi, brīdinājuma zīmes, darba zonas norobežošana, barjeras, balsti, u.c.);
   8. visas citas izmaksas, kas nepieciešamas sekmīgai demontāžas darbu pabeigšanai un izziņas par ēkas neesamību saņemšanai (teritorijas topogrāfiskā plāna aktualizēšana, u.c.);
   9. visas izmaksas saistītas ar darba drošību objekta realizācijas gaitā, tai skaitā atbildīgo darba drošības personu norīkošanu un projekta koordinatora nozīmēšanu;
   10. visus likumdošanā paredzētos nodokļus;
   11. visus riskus, tai skaitā iespējamos sadārdzinājumus.
3. Veikto darbu kvalitātes garantijas laiks – vismaz 5 gadi.
4. Būvdarbus veikt atbilstoši izstrādātajam DVP un pēc iepriekšējas saskaņošanas ar pasūtītāju.
5. **Norēķins pilnā apjomā tiks veikts pēc atzīmes par būvdarbu pabeigšanu saņemšanas BIS.**

Sagatavoja: V.Kalniņš

Saskaņots: